# Pere Vilà Barceló

Pere Vilà Barceló (Girona, 1975) és un director de cinema i guionista gironí tant del gènere documental com de ficció. El 2012 va obtenir el premi FIPRESCI a la Setmana Internacional de Cinema de Valladolid per la seva segona pel·lícula La lapidation de Saint Étienne.
Pere Vilà Barceló va estudiar escriptura de guió amb Joaquim Jordà i Català amb qui va escriure la minisèrie Andorra, entre el torb i la Gestapo. Després d'una etapa com a realitzador de curtmetratges dels que cal destacar: “Sabi” (2005), “Des del balcó” (2005) i “Els peixos del riu Leteo” (2005), aquest últim guanyador del premi al millor guió i realització Elsa Peretti Foundation, el 2007 roda el seu primer llargmetratge: Pas a nivell. Amb característiques d'un cinema auster i contemplatiu, aquesta pel·lícula va ser seleccionada a festivals com: el Festival de Cinema de Gijón, a la 37 edició del Festival Internacional de Cinema de Rotterdam, la 56 edició del Festival Internacional de Cinema de Sant Sebastià i el Festival de Cinema de Londres entre d'altres.
Després d'un període en el qual realitza diversos curtmetratges de gènere documental, el 2012 finalitza el seu segon llargmetratge: La lapidation de Saint Étienne amb coproducció francesa i protagonitzat per Lou Castel i Luis Rego. La pel·lícula es va presentar al Festival Internacional de Cinema de Karlovy Vary on va tenir una gran rebuda per part del públic i la crítica. Més tard també es va presentar al Festival de Cinema de Londres i a la Setmana Internacional de Cinema de Valladolid on va obtenir el premi FIPRESCI que atorga l'Federació Internacional de la Premsa Cinematogràfica. També va rebre el premi a la millor pel·lícula del festival Regiofun de Polònia.
El 2014 va finalitzar el seu tercer llargmetratge: La fossa, amb Lluís Homar i Emma Vilarasau com a equip artístic protagonista, i que es va presentar al Festival de Cinema Europeu de Sevilla. Un any després roda el seu quart llargmetratge: l'artèria invisible, protagonitzat per: Àlex Brendemühl, Nora Navas, Àlex Monner, Joana Vilapuig i Francesc Garrido. La pel·lícula, que el director defineix com a cinema humà, es va presentar com a première internacional al Festival des Films du Monde de Montréal i com a première europea al Tallinn Black Nights Film Festival, també s'ha projectat a la secció oficial de la Setmana Internacional de Cinema de Valladolid, el Festival de Cinema de Tübingen o el Festival Different 9! de Paris.
El vent és això és el seu cinquè llargmetratge coodirigit amb Mario Rebugent, Paula Comas, Joan Cumeras, Marina Segarra, Oriol Mulero, Andrea López i Marina Ogalla. Es tracta d'una pel·lícula que forma part d'un projecte educatiu i cinematogràfic destinat a joves d'entre 15 i 17 anys en el qual han participat actors i actrius com: Àlex Brendemühl, Anna Alarcón, Laia Manzanares i Katrin Vankova. La pel·lícula va ser seleccionada en secció competitiva al Tallin Black Nights Film Festival.

## Trajectòria
### Llargmetratges

* 2007: Pas a nivell
* 2012: La lapidation de Saint Étienne
* 2014: La fossa
* 2015: L'artèria invisible
* 2018: El vent és això.
* 2023: Gaia. En fase de producció.

### Curtmetratges i documentals

* 2003: La première de Caro Diario.
* 2005: Els peixos del riu Leteo. Premi al millor guió i realització Elsa Peretti Foundation.
* 2005: Sabi.
* 2005: L'alquimista.
* 2006: Des del balcó.
* 2006: Ressaca.
* 2006: Saber nedar. Codirigit amb Isaki Lacuesta
* 2007: El passeig.
* 2008: Origen.
* 2008: Generacions.
* 2008: Sense presses.
* 2008: Soldats anònims. Codirigit amb Isaki Lacuesta
* 2009: Il sogno.
* 2016: Carta filmada a Joaquim Jordà

### Publicacions

* 2010: Qui té por Editorial La Galera. Premi de narrativa infantil Hospital Sant Joan de Déu 2010.
* 2015: La llum a través del vitrall. Novel·la editada per Curbet Edicions.

### Teatre

* 2018: Estimat Picasso. Adaptació de l'obra de Josep Palau i Fabra. Presentat al TNC en la Setmana de la Poesia de Barcelona i al cicle Poesia i + de Caldes d'Estrac.

## Premis i nominacions

* 2012: Nominat a la millor direcció al Festival Internacional de Cinema de Karlovy Vary per Lapidation de Saint Étienne.
* 2012: Premi FIPRESCI a la Setmana Internacional de Cinema de Valladolid per la Lapidation de Saint Étienne.
* 2012: Premi a la millor pel·lícula al Festival de Cinema Regiofun de Polònia per la Lapidation de Saint Étienne.
* 2015: Nominat al Grand Prix des Amériques Festival des Films du Monde de Montréal per l'Àrtèria invisible.
* 2015: Nominat a l'espiga d'or de la Setmana Internacional de Cinema de Valladolid per l'Àrtèria invisible.

## Referències

* ↑ «La Lapidation de Saint Étienne, de Pere Vilà Barceló, guanya el premi FIPRESCI». Diari Ara, 29-10-2012.
* ↑ Merino, Imma. «Pas a nivell - 20 ago 2021».
* ↑ 324cat. «PAS A NIVELL», 14-01-2008.
* ↑ «Bona acollida del film de Pere Vilà a Karlovy Vary». El Punt Avui, 10-07-2012.
* ↑ «Martirologi laic. La lapidation de Saint Étienne de Pere Vilà».
* ↑ J.C.L. «Més premis per a Pere Vilà i estrena el desembre - 03 nov 2012», 31-12-2023.
* ↑ Serra, Xavi. «La llarga agonia d'un màrtir modern», 25-06-2013.
* ↑ Ara. «'La lapidation de Saint Etienne', de Pere Vilà i Barceló, guanya el premi FIPRESCI», 29-10-2012.
* ↑ Linnell, J. Camps. «Pere Vilà estrena demà ‘La fossa', un tríptic sobre la memòria històrica - 24 nov 2014».
* ↑ Ràdio, Catalunya. «Pere Vilà despulla l'ésser humà a "L'artèria invisible"», 29-10-2015.
* ↑ «L'artèria invisible: lo importante es amar» (en castellà), 30-10-2015.
* ↑ Llull, Institut Ramon. «Set pel·lícules catalanes es projecten per primera vega».
* ↑ Merino, imma. «De Girona a Tallinn - 26 nov 2018», 31-12-2023.
* ↑ «Pere Vilà i Barceló | Director, Writer, Producer» (en anglès americà).
* ↑ «La Setmana de la Poesia de Barcelona du ‘Estimat Picasso’ al TNC», 15-05-2018.